b'\n_START_ARTICLE_\nKoi\xc4\x8di Tanaka\n_START_SECTION_\n\xc5\xbdivljenjepis\n_START_PARAGRAPH_\nLeta 1983 je diplomiral na Univerzi Tohoku - smer elektroin\xc5\xbeenering. Aprila 1983 se je zaposlil v Shimadzu Corporation v centralnem razvojnem laboratoriju. \xc5\xbde maja istega leta je preme\xc5\xa1\xc4\x8den na podro\xc4\x8dje razvoja in raziskav v oddelek za razvoj znanstvene instrumentacije. V \xc4\x8dasu od januarja do decembra 1992 je dopolnjeval svoje delo v Kratos Group PLC v Zdru\xc5\xbeenem kraljestvu. Svoje raziskovalno delo je izpopolnjeval v Shimadzujevem razvojnem laboratoriju v Zdru\xc5\xbeenem kraljestvu, KRATOS group PLC in Shimadzu Analytical & Measuring Instruments Japan. Leta 2002 je dobil Nobelovo nagrado za kemijo za razvoj metod masne spektrometrije za analizo biolo\xc5\xa1kih makromolekul. Januarja 2003 je bil v podjetju Shimadzu postavljen za vodjo raziskovalnega laboratorija za masno spektrometrijo.'